יעקב הדני

ד"ר יעקב הדני (נולד בכ"ה בשבט ה'תש"ג, 31 בינואר 1943) הוא איש חינוך ישראלי, חבר הוועד המנהל של האגודה לקידום החינוך ירושלים, חבר המועצה למנהיגות חינוכית וחבר הנהלת הארגון העולמי של בתי הכנסת והקהילות האורתודוקסיות. בעבר היה יו"ר תנועת "ביחד", ראש החמ"ד במשרד החינוך וראש מכללת ליפשיץ. יקיר ירושלים לשנת ה'תשע"ה. נולד בקזבלנקה ליוכבד (לבית ועקנין) ודוד דנינו. סבו, הרב כליפה ועקנין, נסמך על ידי הרב יעקב שאול אלישר בירושלים ונשלח על ידו כשלוחא דרבנן לבוכרה ולאחר מכן למרוקו. למד בבית הספר אוצר התורה בקזבלנקה. בקיץ 1951 עלה לארץ ישראל עם משפחתו והם התגוררו במעברת זכרון יעקב, ולאחר 4 שנים עברה המשפחה לבני ברק. בצה"ל שירת בחיל התותחנים. למד במרום ציון, ובשנת 1960 למד תקופה קצרה בישיבת כרם ביבנה. בשנת 1961 למד וקיבל תעודת הוראה. בשנת 1965 למד פילוסופיה, יהדות ותלמוד באוניברסיטת בר-אילן. בשנת 1967 קיבל תואר ראשון בהיסטוריה של עם ישראל ובמקרא באוניברסיטה העברית בירושלים. בשנת 1978 סיים בהצטיינות וקיבל תואר שני בלימודי היסטוריה של עם ישראל באוניברסיטה העברית בירושלים. ב-1988 קיבל תואר דוקטור במדעי היהדות מאוניברסיטת שטרסבורג. המנחה שלו לעבודת הדוקטורט, שעסקה במשנתו של הרב יעקב משה חרל"פ, היה פרופ' רולנד גוטשל (צר'). בשנת 1961 החל ללמד בבתי ספר במעלות ובצפת. לאחר שנה התבקש על ידי המפקח להקים בית ספר ממלכתי דתי בירוחם (לימים - בית הספר "קול יעקב") והוא החל לנהל אותו כשהוא בן 19 וחצי. ביום הראשון להקמת בית הספר היו בו כ-80 תלמידים. בין השנים 1964–1970 ניהל בתי ספר באזור הדרום: בית ספר "עוזיאל" במושב שדה עוזיה, ובשנת 1965 החל לנהל את בית הספר היסודי "יד שבתאי" באשדוד. מילא תפקידים שונים במשרד החינוך: ב-1971 מונה למפקח מחוז צפון של אגף החינוך ממלכתי דתי, בשנת 1976 היה יו"ר ועדת טיפוח ורווחה מחוזית במחוז מרכז, בין השנים 1980–1981 היה ממונה ארצי על שיקום חינוכי בשכונות בפרויקט שיקום שכונות בלשכת מנכ"ל משרד החינוך. בשנים 1977-1979 ולאחר מכן בשנים 1984–1985 היה סגן ראש החינוך הממלכתי דתי, הרב אברהם רון והיה ממונה על קליטתם של בני קהילת ביתא ישראל בחינוך הממלכתי דתי. בין השנים 1981–1982 היה שליח חינוכי בצרפת מטעם המחלקה לחינוך ותרבות תורנית בגולה בהסתדרות הציונית העולמית. ב-1982 מונה כיועץ פדגוגי של שר החינוך זבולון המר, תפקיד אותו מילא עד לשנת 1984. בין השנים 1985 - 1989 היה ראש החינוך הממלכתי דתי במשרד החינוך. בתקופת כהונתו הורחבו תחומי הלימוד באמנות ומדעים בחינוך הממלכתי דתי. בשנת 1986 יזם את פרס החינוך הדתי. בין השנים 1998–1999 היה יועץ לענייני השכלה גבוהה לשר החינוך יצחק לוי. ערך מורחב – מכללת ליפשיץ בין השנים 1990 – 2009 ניהל ועמד בראשות מכללת ליפשיץ. בתקופת ניהולו הפכה המכללה מסמינר תלת-שנתי למכללה אקדמית. בשנים אלו הקים וניהל את המרכז להגות בחינוך היהודי במכללת ליפשיץ וייסד והיה חבר מערכת "הגות" – כתב העת המדעי בהוצאת המרכז וחבר מערכת כתב העת "מים מדליו". בשנת הלימודים ה'תשנ"ו (1996), המועצה להשכלה גבוהה הכירה במכללה כמוסד אקדמי הרשאי להעניק תואר בוגר אוניברסיטה במקצועות ההתמחות הייחודיים של המכללה. בשנה זו גם נפתחה במכללה מסגרת לימודים מיוחדת המשלבת לימודי קודש במתכונת ישיבתית (בישיבת המאירי) ולימודים אקדמיים לתואר B.Ed ותעודת הוראה. ב-2009 הקים את המסלול ללימודי תואר שני, ובמשך שלוש שנים גם עמד בראש המסלול. ב-1999 יזם את אות "מחנך למופת" (על שם ד"ר אברהם זלקין) שמעניקה המכללה (בשיתוף עם הארגון העולמי של בתי הכנסת והקהילות האורתודוקסיות בארץ ובעולם והמועצה העולמית לחינוך תורני, ובחסות מִנהָל החמ"ד). את הזוכים בוחרת ועדה בראשות פרופסור אליאב שוחטמן. משנת התש"ף נקרא האות "מופת הדור לחינוך יהודי בישראל ובתפוצות". ב-1979 היה בין מקימי תנועת "ביחד: תנועה רעיונית של יוצאי צפון אפריקה". היה יו"ר ועדת האירוח בתנועה. יזם במסגרת התנועה את הענקת פרס גאון על שם רנה ונסים גאון, מטעם תנועת ביחד וקרן רנה וניסים גאון. החל משנת 1990 הוא יושב ראש הוועד להוצאת כתבי הרב בן-ציון מאיר חי עוזיאל בהנהלת עזרא ברנע. בין השנים 1994–2003 היה חבר מועצת החמ"ד. בין השנים 1996–2002 היה חבר הוועד המנהל של אוניברסיטת בר-אילן. בין השנים 2003–2007 היה חבר הוועדה האקדמית במזכירות הפדגוגית של הסתדרות המורים. ב-2008 היה חבר במועצה ציבורית עצמאית בת כ-40 חברים בראשות יעקב עמידרור, שנועדה לקבוע את רשימת מפלגת הבית היהודי לבחירות לכנסת השמונה עשרה. ב-2013 היה חבר ועדת הבחירות לרבנות הראשית לישראל - הממנה את הגוף הבוחר את הרב הראשי לישראל ואת מועצת הרבנות הראשית. ב-2016 היה חבר ועדת המשנה לאקדמיה, למחקר ולהוראה בוועדת ביטון. הוא יו"ר עמותת "ברכת שמ"ע", יו"ר "מועצה עולמית לחינוך תורני (מעל"ת)", ודירקטור בבית ההורים בקריית מנחם. תעודת הוקרה בטקס פרס החינוך הדתי (ה'תשנ"ה) עמית כבוד בארגון המורים הדתיים (ה'תש"ע) אות יקיר ירושלים (ה'תשע"ה) אות יקיר מכון צורבא מרבנן (ה'תשפ"ב) ראובן מאמו וטוביה קיל (עורכים), ישועות יעקב: אסופת מאמרים לכבודו של ד"ר יעקב הדני, ירושלים: כתב וספר, תש"ע 2010 הרב קוק וההתיישבות החילונית: מסעות ומגעים, ירושלים: הוצאת המחלקה לתרבות תורנית במשרד החינוך, ה'תש"ם 1980 החמ"ד - הייחוד והיחד, ירושלים: גף הפרסומים - משרד החינוך, ה'תשס"ט 2009, 482 עמודים הראשון לציון: הרב בן-ציון מאיר חי עוזיאל - אחרון לחכמים באשי וראשון הראשונים לציון במדינת ישראל: אלבום ביוגרפי מוער על דרכו ופועלו של הרב, ירושלים: הוועד להוצאת כתבי הרב עזיאל, ה'תשע"ד 2014 (210 עמודים) הדני פרסם כ-60 מאמרים. בהם: "הרב קוק בראי הדורות", שמעתין כג, 1986 "עם ישראל וסגולתו בהגותם של הרב קוק והרב חרל"פ", שמעתין כד, 1987, עמ' 88–103 "משנתו החינוכית של הראי"ה קוק", גוילין ו, 1989, עמ' 65–71 "תורה לשמה במשנה האחדותית", שמעתין 100 "הרמב"ם, הרב קוק, ו"החכמות הזרות"", מעריב, 29 באפריל 1986 "התעצמות דתית חיובית לעומת "הקצנה", מורשתנו ב, 1988 (עמ' 133–137) "על הזיקה ללימודי יהדות בחינוך הממלכתי בישראל", משה קרונה (עורך), גוילין ד', ה'תשנ"א 1991 (עמ' 47–55) "מִתְהַלֵּךְ בְּתֻמּוֹ צַדִּיק, אַשְׁרֵי בָנָיו אַחֲרָיו", שמעתין, ה'תש"ן 1999 (עמ' 59–64) "מייעודים מנוגדים לייעוד משותף: על חשיבות ההכנה לצה"ל בחינוך הדתי", מים מדליו ה'תש"ס 2000 "על יסודות אובייקטיביים וסובייקטיביים במחלוקותיהם של רבי אליעזר בן הורקנוס ורבי יהושע בן חנניה", המאיר לארץ 64, ישיבת המאירי, ה'תשס"ה 2005 (עמ' 259–273) "הייחוד והיחד לאור דו"ח דברת", דן ענבר (עורך), לקראת מהפכה חינוכית? בעקבות כנס ון ליר לחינוך על יישום דו"ח דברת, מכון ון ליר בירושלים והוצאת הקיבוץ המאוחד 2006 (עמ' 240–247) "מתפללת", שמואל גליק (עורך), זכֹר דבר לעבדך – אסופת מאמרים לזכר דב רפל, הוצאת בית הספר לחינוך ע"ש פ' חורגין אוניברסיטת בר-אילן והמכללה האקדמית ע"ש רא"מ ליפשיץ, תשס"ז 2007 (עמ' 103‑119) "החינוך הדתי ביישוב העירוני - קהילתו וקהלו", הגות: מחקרים בהגות החינוך היהודי ט', מכללת ליפשיץ, 2010 (עמ' 175–192) "האם תם עידן המאבק על האוטונומיה של החינוך הדתי?" לילך רוזנברג-פרידמן, יצחק רקנטי (עורכים), זהו (ת) החמ"ד: מאה שנים לחינוך הציוני-הדתי, ירושלים: משרד החינוך, התרבות והספורט, מנהל החינוך הדתי: יד יצחק בן-צבי, ה'תשע"א, 2011 "הגיוני תפילותיו של הרב עוזיאל", צבי זוהר, עמיחי רדזינר, אלימלך וסטרייך (עורכים), בן ציון מאיר חי: הרב עוזיאל – הגות, הלכה והיסטוריה, הוצאת אוניברסיטת בר-אילן, 2020 (עמ' 37–72) בשנת 1966 התחתן עם ניצה (לבית הוברמן) ולהם 5 בנות, והם מתגוררים בשכונת מקור חיים בירושלים. בתו חנה לאופר הייתה סמנכ"לית משאבי אנוש באוניברסיטת בן-גוריון בנגב. בתו רחל פפר הדני היא פסיכולוגית התפתחותית מחוזית בשירותי בריאות כללית. בתו ד"ר שלומית הדני בן נון היא גרונטולוגית, מנהלת מגדל נופים בירושלים. בתו עפרה ליפשיץ (נשואה לרב ד"ר אורי ליפשיץ (בנו של ד"ר אברהם ליפשיץ), מראשי ישיבת שיח יצחק) היא אשת חינוך, מתמחה בחדשנות פדגוגית וחברת הנהגת תנועת הרבעון הרביעי. בתו הודיה אוחנה היא מנהלת השלוחה הירושלמית של המכון למורשת בן-גוריון. יעקב הדני, ברשת החברתית פייסבוק שיעורי ד"ר יעקב הדני באתר ישיבה רשימת המאמרים של יעקב הדני, באתר רמבי"ש יעקב הדני באתר האגודה לקידום החינוך ירושלים דוד בן נאה נבחר לראשות הארגון העולמי של בתי הכנסת הקהילות ואיחוד בתי הכנסת בישראל, באתר הארגון העולמי של בתי הכנסת והקהילות האורתודוקסיות יהונתן גוטליב, כנס מיוחד לרבנים ולמנהיגי קהילות בישראל ובתפוצות, באתר ערוץ 7, 30 בדצמבר 2021 * יעקב אבוביץ, ‏הגר"ש עמאר: "יש לנו מדינה וצבא, אבל עלינו להתחזק באמונה ולהתפלל לגאולה", באתר JDN‏, 28 באפריל 2019 רחל שרעבי, חג המימונה: מהפריפריה אל המרכז, הוצאת הקיבוץ המאוחד, ה'תשס"ט (עמ' 135) ויקטוריה קונבסקי, יש גאון בעירו: פרס לפייטן דוד אדרי, 3 במרץ 2019 מאיר נזרי, קהילות תאפילאלת/סג'למאסא - כרך שני מעגל השנה, הוצאת אוניברסיטת בר אילן, 2015 (עמ' 20) יקירי ירושלים לשנת תשע"ה באתר עיריית ירושלים ישי קרוב, נבחרו 12 יקירי ירושלים, באתר ערוץ 7, 25 בינואר 2015 משפחת דנינו היא משפחה יהודית-מרוקאית-ספרדית עתיקה, אשר הצמיחה מנהיגים רוחניים ואישי ציבור ואוחזת בשושלת יוחסין המגיעה עד לדוד המלך. המשפחה הצמיחה מתוכה רבנים, רופאים ואישי ציבור ידועים כמו: הרמב"ם, רבי יהודה הנשיא ושושלת נשיאי בית הלל הזקן. שורשי משפחת דנינו התחילו בארץ ישראל בימי מלכות דוד ולאחר מכן הגיעה המשפחה לספרד שם פעל הרמב"ם, בשנת 1458 בערך הגיעה למרוקו ולאחר מכן בשנות החמישים של המאה העשרים עלתה המשפחה לישראל. השם דנינו הגיע ככל הנראה מהעיירה דונינוס דה סלמנקה במחוז סלמנקה, ספרד. השם דנינו מתועד לראשונה כשם המשפחה במאה ה-15. בין אישי הציבור הידועים מהמשפחה: רבי ישועה דנינו (אשר הסמיך לרבנות את רבי יעקב אבוחצירא), יוחנן דנינו, דוד דנינו, הרב ד"ר דורון דנינו ועוד. Page 35 Advertisements Column 2, מעריב, 8 באוקטובר 1972 רוני אשל, פרוייקט הרווחה במשרד החינוך מקיף 50 יישובים ושכונות, מעריב, 21 בספטמבר 1976 ראו: הקליטה החינוכית של "ביתא ישראל" מאתיופיה, בשדה חמ"ד ג-ד, תשמ"ה, עמ' 147- 144 מכל רחבי תבל באתר גילוי דעת, 8 באוגוסט 2019 סופר דבר, יעקב הדני יועץ פדגוגי לשר החינוך, דבר, 5 באוקטובר 1982 המר: לתת הזדמנות שניה לתלמידים חלשים טעוני טיפוח ותת־משייגים, דבר, 7 באוקטובר 1982 תלי האינטגרציה, כל העיר, 13 ביולי 1984 זה יהיה השבוע שיהיה, מעריב, 9 ביוני 1985 נורית דברת, יורחב החינוך במדעים ואמניות - בזרם הדתי, מעריב, 20 באפריל 1986 עמי וולנסקי, אקדמיה בסביבה משתנה: מדיניות ההשכלה הגבוהה של ישראל 1952–2004, הוצאת הקיבוץ המאוחד (עמ' 313) עוזי ברוך, ד"ר יאיר ברקאי – ראש מכללת ליפשיץ, באתר ערוץ 7, 4 באוגוסט 2009 מכתבים למערכת, כל העיר, 1 ביוני 1990 כתב העת "הגות", באתר מכללת ליפשיץ, ‏25 בינואר 2018 כיום כתב העת יוצא בהוצאת המכללה האקדמית הרצוג יוסף ארנפלד, המכללה הראשונה בחמ"ד חוגגת מאה, באתר ערוץ 7, 12 בנובמבר 2020 הרב יואל קטן, מחלוקת לשם שמיים, באתר ערוץ 7, 30 ביולי 2009 שמעון כהן, פרסי מחנך למופת הוענקו אמש, באתר ערוץ 7, 21 בספטמבר 2011 אות "מחנך למופת" הוענק במכללת שאנן: "אתם קרני השמש שהפיצו את האור בפני דורות של תלמידים", באתר ערוץ 7, 28 בדצמבר 2022 שמעון כהן, בירושלים: הענקת אות מחנך המופת, באתר ערוץ 7, 16 באוגוסט 2010 חזקי ברוך, הרב חיים דרוקמן – דמות מופתית של מסירות לעם ישראל, באתר ערוץ 7, 30 בדצמבר 2019 עופר אדרת, אחרי מות: אברהם זלקין, ממייסדי החינוך הציוני-דתי, באתר הארץ, 26 באוקטובר 2017 אחותו של יצחק רבין תקבל פרס "מחנכת למופת" של מכללות החינוך, באתר ynet, 9 ביולי 2007 עוזי ברוך, פרס "המחנך למופת" לרב ירחמיאל וייס, באתר ערוץ 7, 25 באוגוסט 2009 אות המחנך למופת הוענק לפרופ' רוזנסון, באתר ערוץ 7, 23 בינואר 2018 חזקי ברוך, הרב חיים דרוקמן – דמות מופתית של מסירות לעם ישראל, באתר ערוץ 7, 30 בדצמבר 2019 חזקי ברוך, אות מופת הדור לחינוך יהודי הוענק לרחל סילבצקי ולרב יוטב אליאך, באתר ערוץ 7, 16 בפברואר 2021 Noticias Aurora Israel, Leonardo Rubinsky, El Gran Rabino Goldschmidt: Educador Ejemplar de la Diáspora, Aurora Israel: Últimas noticias Israel, Vida judía, Innovación Tecnológica Israelí y Avances Médicos israelis., ‏2021-08-19 תנועת ביחד - התנועה לאחדות עם ישראל לשלמותו ולהנחלת מורשתו, באתר "גיידסטאר ישראל" הדלת הפתוחה, חדשות, 11 באפריל 1985 גיידסטאר - אתר התאגידים של ישראל | משרד המשפטים, באתר "גיידסטאר ישראל" קרן רנה וניסים גאון לחקר מורשת יהודי צ"א והפצתה (ע"ר), באתר "גיידסטאר ישראל" הוועד להוצאת כתבי מרן הגאון הראשל"צ הרב ציון מאיר חי עוזיאל זצ"ל (ע"ר), באתר "גיידסטאר ישראל" נדב שרגאי, "הבית היהודי" - ימין מאוחד או גירושין בהתהוות, באתר הארץ, 16 בדצמבר 2008 חזקי ברוך, לראשונה: נשים בועדת הבחירות לרבנות הראשית, באתר ערוץ 7, 16 ביוני 2013 חברי ועדת ביטון באתר משרד החינוך ד"ר שמעון אוחיון, ועדת ביטון – להבין את גודל השעה, באתר ערוץ 7, 15 בספטמבר 2016 ברכת שמ"ע (ע"ר) - בעלי תפקידים, באתר "גיידסטאר ישראל" מועצה עולמית לחינוך תורני מעל"ת (ע"ר) - בעלי תפקידים, באתר "גיידסטאר ישראל" בית הזקנים קרית מנחם ירושלים בע"מ (חל"צ) - בעלי תפקידים, באתר "גיידסטאר ישראל" בית זקנים וזקנות הכללי לכל עדת ישראל בירושלים ת"ו (ע"ר) - בעלי תפקידים, באתר "גיידסטאר ישראל" פרס החינוך הדתי 120 בוגרי המכללה להלכה קיבלו תעודות סיום, באתר ערוץ 7, 4 באוגוסט 2022 החמ"ד - הייחוד והיחד באתר הספריה הלאומית הראשון לציון, באתר הספרייה הלאומית יובל בגנו, ‏סיפורם של שלושה אנשים שמעניקים משמעות חדשה למושג "הישראלי היפה", באתר מעריב אונליין, 6 באפריל 2023 חני לאופר- סמנכ"לית משאבי אנוש של אוניברסיטת בן-גוריון בנגב באתר אוניברסיטת בן גוריון בעבר מנהלת בית שלום - דיור מוגן של עמותת רעות איתי משיח, הן לא היו מרוצות מההנהגה שלהן. אז בגיל 89, הן אירגנו הפיכה, באתר הארץ, 10 ביולי 2024 צוות המכון באתר מכון בן גוריון רחל פפר הדני באתר כללית